Zmluva o poskytovaní služieb 
24/2013
medzi Združením obcí hornej Torysy a obcou Vysoká,
 ako členom Združenia obcí hornej Torysy (ZOHT)
uzatvorená podľa §269 ods. 2. Obchodného zákonníka v platnom znení

I.
Zmluvné strany

Objednávateľ
Člen Združenia obcí hornej Torysy
Obec  Vysoká
Zastúpená starostom Františkom Novákom
IČO: 327999
DIČ: 2020732329
Č.účtu: 8815857001/5600

a 

Dodávateľ
Združenie obcí hornej Torysy (ZOHT),  Krivianska 1, 08271 Lipany
Zastúpená predsedom Ing. Eduardom Vokálom
IČO:  37938231
DIČ: 2021789814
Zapísaný v Krajskom úrade Prešov, č. s. 03/14517 zapísaný dňa 30.12.2003
Č. účtu: 1792285351/0200 
(ďalej len dodávateľ)

II.
Účel zmluvy
Účelom uzavretia a plnenia tejto zmluvy je napĺňanie merateľných ukazovateľov projektu, ktorý realizovalo Združenie obcí hornej Torysy, pod názvom “ZOHT – Zefektívnenie separovaného zberu komunálnych odpadov” v rokoch 2009 - 2012“. Projekt bol podporený z operačného programu Životné prostredie, prioritná os 4. Odpadové hospodárstvo, opatrenie 4.1 Podpora aktivít v oblasti separovaného zberu a 4.2 Podpora aktivít zhodnocovania odpadov. Cieľom projektu bolo skvalitnenie a rozšírenie separovaného zberu komunálnych odpadov v obciach Združenia obcí hornej Torysy. Merateľným ukazovateľom dopadu je množstvo vyseparovaného a upraveného komunálneho odpadu v celkovom objeme 508 ton za rok do konca roka 2013. 
III.
Predmet zmluvy
Predmetom zmluvy je zabezpečenie služby pri zhodnocovaní biologický rozložiteľných odpadov (ďalej len BRO) mobilným zariadením.

IV.
Ceny vykonanej služby

Podľa uznesenia 79/2013 Valného zhromaždenia Združenia obcí hornej Torysy, fixné náklady tvoria - Povinné zmluvne poistenie, havarijné poistenie a poistenie majetku. Ich hodnota na rok 2013 je 0,128€ na obyvateľa obce ročne.
Podľa uznesenia 80/2013 Valného zhromaždenia Združenia obcí hornej Torysy, variabilné náklady bez tvorby zisku súvisiace priamo s prácou v obci sa účtujú podľa odpracovaných motohodín u objednávateľa. Cena za 1 motohodinu služieb je:
Prejazd na miesto a z miesta výkonu práce:	17€
Preprava BRO, nakladanie BRO nakladačom:	17€
Spracovanie BRO štiepkovačom:			20€
Spracovanie BRO biorezacím vozom:		20€
V.
Objednávanie služby
Objednávateľ objednáva služby:
-	Telefonicky na číslach 0915 55 44 10 alebo 051-4573 454 (Ing. Michal Višňovský)
-	E-mailom: visnovsky@hornatorysa.com
-	Písomne na adrese objednávateľa
Poskytovateľ vedie denník objednávok a v dohodnutom termíne zabezpečí poskytnutie služby.
VI.
Fakturácia
Fakturácia fixných nákladov prebieha raz ročne.
Fakturácia variabilných nákladov prebieha po dodaní služby a to v nasledujúci kalendárny mesiac od dodania služby. Prílohou faktúry je fotokópia záznamu o prevádzke stroja a vážny lístok.
VII.
Platnosť a zmluvy
Objednávateľ a poskytovateľ služby túto zmluvu uzatvárajú na obdobie od 1.4.2013 do 31.12.2013. 
VIII.
Záverečné ustanovenia
Túto zmluvu je možné meniť alebo dopĺňať len písomne po vzájomnej dohode oboch zmluvných strán. 
Vzťahy vzniknuté z tejto  zmluvy sa riadia príslušnými ustanoveniami Obchodného zákonníka. 
Zmluva nadobúda platnosť a účinnosť dňom podpisu obidvomi zmluvnými stranami a zverejnením na webovom sídle poskytovateľa www.hornatorysa.com.
Zmluva je vyhotovená v dvoch rovnopisoch, z ktorých si každá zmluvná strana ponechá jeden rovnopis.

V Vysokej dňa ..................		                                         V Lipanoch dňa ...................
         za objednávateľa					         za poskytovateľa
.................................................				.............................................
                Starosta obce			                Predseda Združenia obcí hornej Torysy